Ciàssa di Pésci (Arbenga)

A Ciàssa di Pésci (A Ciassa di Pessci dandu amèntu aa norma du Gastaldi, Piazza delle Erbe pe'a tupunumastica italiana) a l'è üna de ciàsse d'Arbenga Veggia, parte du quartê de Sant'Eulàlia.

 Sto(r)ia 
miniatura|A Ciàssa di Pésci du 1991, quand'u gh'é(r)a u mercàu fìssu
A Ciàssa a vegne mensunâ zà dai tèmpi antighi cumme Platea Canapi, defèti inte l'Etè de Mezzu u pà che chi u se truvasse u mercàu da càneva, pe'u smerciu che pe' di ànni u l'ha rezüu l'ecunumìa d'Arbenga. Ciü che u mercàu da càneva, mensunàu zà du 1413 int'ina deliberasiùn du Cunseju cumünâle, a Platea Canapi a l'é(r)a a sêde ascì du mercàu setimanâle. A l'ürtimu, inta ciàssa u se gh'è tegnüu ancù u mercàu di pésci, ch'u g'ha dètu u numme intu parlà, e quellu da früta e da verdü(r)a, de dunde u ne vegne u numme ufisiâle.

Cumme testimuniàu da di papèi du '700, a ciàssa a s'é(r)a fèta cunusce fina pe'a presènsa de 'na gêxa impurtante, dedicâ a San Teudo(r)u, che recarcandu u parlà de gènte a l'é(r)a ciamâ ascì Piazza di Santi Ori. Caciâ zü intu cursu du Sinquesèntu, u se sà ascì che da vixìn u se ghe truvava in pussu, ch'u l'ha fètu a mèxima fìn che a gêxa.

 Descrisiùn 

Serâ fra Vìa Cavour a meridiùn (ch'a scûre fra Ciàssa San Michê e u Caruggiu de verdü(r)e(r)e) cun l'isulàu du Palàssiu di Bassu-Seulìn, u Caruggiu du Mercàu (turna aa Ciàssa de San Michê) e u carugettu cuèrtu ch'u pòrta au Munümèntu (Vico Ester Siccardi), a ciàssa a cröve inte tüttu 282 mêtri quaddri.

 Cruxe(r)e 
 Vìa Cavour, a scûre au meridiùn da ciassa, andandu vèrsu a Ciàssa de San Michê da 'na parte pe' finì in Vìa de Medaje d'Ò(r)u o senù au cuntra(r)iu, dandu in sciu Caruggiu de verdü(r)e(r)e. A g'ha 'na lunghessa de ciü de 100 mêtri inte tüttu.
 U Caruggiu du Mercàu, ch'u finìsce in Ciàssa San Michê, u l'è lungu 24 mêtri in tüttu e u dêve u sò numme au fètu de purtà aa Ciàssa di Pésci, sêde du mercàu d'alantu(r)a, de ciü, inta vìa a se ghe faccia ina carateristica cà du Sinquesèntu.
 U Caruggiu cuèrtu (Vico Ester Siccardi), u pìa u numme daa benefatrixe de l'asilu d'Arbenga, ch'u sciorte dau Münumèntu e u l'è du tüttu vurtàu, u g'ha ina lunghessa de 23 m.

 Architetü(r)e 
Figü(r)an°NummeDescrisiùnsenza_cornice|108x108pxs.n.cU Palàssiu u sèra a Ciàssa a meridiùn, ma defèti a sò intrâ a se tröva in sce Vìa Cavour, au sivicu n°56Palàssiu Bassu-SeulìnU Palàssiu Bassu-Seulìn u cröve tòstu tüttu l'isulàu ch'u và dau cantu cu'u Caruggiu de verdü(r)e(r)e, fìn a dund'u se tröva u Caruggiu di Cassulìn, ch'u l'inmette vèrsu a Ciàssa di Pésci, dund'u l'ha u sò ingressu prinsipâle. Derucàu dau teramòttu de Diàn du 1887, u l'è stètu turna ti(r)àu sciü du 1892 e ancù rangiàu fra u 1984 e u 1985, cumme ripurtàu da due targhe tachèi in sce mü(r)aje. U se presènta cu'in pruspettu a trèi cièi làttu ciàssa, mèntre versu u caruggiu u l'è pe'a ciü parte a dui livélli, levâ a manega ciü a levante, ch'a n'ha turna trèi. -s.n.cEdifissiu ch'u nu l'existe ciüGêxa de San Teudo(r)uA Gêxa de San Teudo(r)u a l'è stèta üna de gêxe ciü impurtanti d'Arbenga inte l'Etè de Mezzu, mensunâ pe'a primma votta inti rendicunti du 1413, a se faciava in scia Platea Canapi. Duve(r)â cumme depôxitu, ch'i ne u dixen i registri da fin du Sinquesèntu, a l'è stèta caciâ zü fra u seculu XVI e u XVII. I sò rèsti i sun vegnüi fö(r)a int'ina campagna de scâvi fèta du 2006 inta Ciàssa. Dai rilevamènti ch'i ne sun emèrsi a sa(r)ea stèta ti(r)â sciü in sci rèsti de 'n edifissiu pübbricu d'epuca impe(r)iâle, mèntre a sò strutü(r)a a l'é(r)a de cianta squadrâ, cu'u fundu a mezzu serciu gi(r)àu au setentriùn. In tòccu du lastregu u se truvava in sciu fiancu de levante, e ancù au de sutta d'in pavimèntu de maùi, e sun stète truvèi dixöttu tumbe, cuntegnüe inte sezze fòsse, segnu che l'edifissiu u l'é(r)a stètu duve(r)àu fina cumme semite(r)iu.

 Nòtte 
Nòtte au tèstu

Nòtte bibliugrafiche

 Bibliugrafìa 






 Âtri prugètti 

 Ligammi de fö(r)a 


Categorîa:Stradde d'Arbenga